„Laagris ja armunud“.
Mul on mure, Marcie.
Harilik mürgipuu?
Või roniv mürgipuu?
Või jooksev mürgipuu?
Viimast pole vist päriselt olemas.
Taimedega ei saa iial liiga ettevaatlik olla.
Sa oled veidrik, Marcie. Kuid ei, mul on palju hullem mure.
Chuck on vist minusse armunud.
Miks sa nii arvad, söör?
See ei saaks ilmselgem olla.
Kena päev, eks?
Tõepoolest saatuse poolt ette nähtud.
See on niigi halb, aga lisaks on tulekul suvine küünipidu.
Chuck kutsub mu kindlalt tantsima. Ma keeldun ja see mõjub talle muserdavalt.
Võid selle asemel temaga tantsida.
Ei-ei, ma pean asja varakult peatama.
Chuck on härdameelne.
Küllap ta ihkab ka praegu mind näha.
Vorstivõileivast paremat pole.
Kuulake, te kaks!
Mina tegelen küünipeo ettevalmistustega.
Charlie Brown, sina juhid kaunistustiimi.
Snoopy, ma vajan sinu abi ka.
Aga kui su skaudikutsud võivad selle eest märgi saada?
Tule minu järel.
Jama.
Kevadjärvel sai varem peo eel heinavankriga sõita,
aga traktor ei tööta enam.
Selle korda tegemise eest peaks mingi mehaanikamärgi pälvima.
Su armumisteooria vajab vist rohkem tõendeid.
Näiteks: kas Charles otsib sinuga koos aja veetmiseks põhjuseid?
Lucy tegi minust küünipeo kaunistamise juhi.
Kas tahaksite aidata?
Ikka, vist.
Tore. Kohtume küünis.
Kas said sellega vastuse?
Ta kutsus mind ka.
Pole veenev tõend.
Ma ei talu kogu seda romantilist intriigi!
Charles palus vist kaunistamisega paljude abi.
Vajame rohkem tõendeid. Näiteks: kas tal on tihti su seltsis raske rääkida?
Palun tähelepanu.
Nagu teate, kaunistame küüni tantsupeo jaoks ja...
isikuna, kes seda juhib,
tahan teid paari sõnaga inspireerida.
Seega... Õnn kaasa?
Ei. Andke minna? Ei.
Näed siis.
Vaeseke on minusse kõrvuni armunud.
Oma ergutuskõne keerab ta küll kihva.
Nagu Winston Churchill ütles... Oot, mida ta ütleski?
Kas võime kaunistama hakata?
Lucy, on sul aimu, kuidas saada aru, kas keegi on sinusse armunud?
Ma olen juhtumisi ekspert selles valdkonnas.
Nagu teate, on Schroeder aastaid minusse armunud olnud.
Mõistagi pole see alati nii ilmselge.
Üks kindel märk on see, kui armunu aina kingib sulle asju.
Kas pühiksid põrandat?
Ma ei saa seda vastu võtta. See poleks õige.
Olgu.
Ma pühin põrandat ise.
Veel midagi, Lucille?
Kohmakus isiku läheduses, kellesse armunud oled.
Kuhu see beagle jääb?
Jee, Snoopy! Jess!
- No lõpuks ometi. - Hurraa!
Vajame veel ühte viimast tõendit.
Kas Charles üritab alati su lähedale pääseda?
Nägid? Chuck tuli mulle hirmus lähedale.
Armumise märgid on selged.
Ta kutsub mu kindlalt tantsima.
Siis pean ta südame murdma.
Ehk on abi sellest, et traktor seiskus. Me ei pruugi peole jõuda.
Viga oli sind usaldada!
Tead, meil pole traktorit rohkem vaja.
Küün on sealsamas.
Jee! Jaa! Tantsime!
Mida Chuckiga peale hakkan?
Tee Charlesile selgeks, et ta tunnetele ei vastata.
Murtud südamest sõltumata hindaks ta ausust.
Hea nõuanne, Marcie.
Ma meeldin sulle või mis, Chuck?
Meeldid?
Jah, meeldin.
Aga me oleme sõbrad, Chuck. Kogu lugu.
Tore.
Olen nõus sinuga tantsima, aga vaid sõpradena.
Sa tahad minuga tantsida?
Sõpradena. Selge?
Tore, et sellest rääkisime.
Tantsupõrandal näeme.
Sõpradena.
Ma ei mõista iial, mis toimub.
Ju sa siiski tegid traktori korda, kuigi see kaugele ei sõitnud.
See vist tähendab, et teenisid märgi ära.
SKAUDIKUTSU KÄSIRAAMAT
„Kas sobid skaudikutsuks?
Varakult ärkamine.“
„Skaudikutsu ärkab varakult
ja on päevaks innukalt valmis.
Ta tervitab päeva rõõmu ja entusiasmiga,
tarmu ja elujõuga, energia ja entusiasmiga.“
Äkki ei teeks nii?
Mõned meist üritavad seal magada.
Emandmadu!
Ma nägin just emandmadu!
Ma ütlen viimast korda: siin pole madusid.
Ei emandmadusid ega teisi.
See oli umbes siin.
Olgem ausad, magamiskott meenutabki emandmadu.
Heldene aeg.
„Päev kasvatajana“.
Tänasel õhtusöögil on õhus palju elevust.
- Kas spagettide tõttu? - Marcie, täna on suur loosimine,
millega selgub, kes laagrilistest saab homme kasvataja olla.
- Kas unustasid ära? - Ju mul läks meelest.
Mida sa teed, kui loosiõnn sulle naeratab, Charlie Brown?
Korraldan pesapalliturniiriga päeva. Aga sina, Haisukott?
Kaks sõna: lõputult vahukommiküpsiseid.
Loodetavasti võtab võitja oma uut vastutust tõsiselt.
Olge kõik tasa! Loosimise aeg!
Ja võitja on...
Marcie?
Isver, sa oled hilja ärkvel.
Tegelen veel homse graafikuga.
Kerge pole, aga kiirustades jõuame ehk kõigi valitud tegevusi teha.
„Kell 11.45-11.50 pesapalliturniir.
Kell 11.50-11.56 veesuusatamine.
Kell 11.56-12.00 lõputult vahukommiküpsiseid.“
Ma pole selles kindel.
Sul on õigus. Peaksin lisama paar sekundit kõndimiseks.
Kasvatajana veedetava päeva mõte on see, et valid tegevusi, mida ise teha tahad.
Ei tea...
Ma ei tahaks, et keegi pettuks.
Vastupidi. Küllap kõik hindaksid päeva, mil tehakse asju, mis sulle meeldivad.
Mina hindaksin.
Tõesti? Arvad nii?
Aitäh, Charles.
Iga kell.
Loodetavasti olete elevil. Mul on vägev päev plaanis.
Alustame lõbusa füüsilise tegevusega.
See on jooga.
Jee, jooga!
Hingake sügavalt oma jalataldade kaudu.
Oot, kas meie jalgades on kopsud?
See iidne tava on lõõgastav ja ergutav.
Oleme pool tundi venitusharjutusi teinud.
Millal tegevus algab?
See vist ongi tegevus.
Olgu, laagrilised. Higistasime veidi ja nüüd on aeg looduses lõbutseda.
Kas mängime peitust?
Midagi sarnast.
Loendame nende kändude rõngaid, et näha, kui vanad puud olid.
Kuidas see „sarnane“ on?
Mõlemas loetakse numbreid. Sellest rääkides... Hakkame pihta!
Tänan taas nõu eest, Charles. Sinuta poleks ma neid tegevusi valinud.
Pole tänu väärt.
Selles tegevuses võideldakse vastasega,
et strateegilist ülekaalu saavutada.
Elusuuruses tiimimale.
Igaühel on kaelas tema mängunupu sümbol.
See väike on eeldatavasti lipp?
Tegelikult, Lucille, oled sa ettur.
See ei sobi!
Kas saame palli või midagi kõksida?
Ei, aga on individuaalsete käikude reeglid,
mille abil võidustrateegiat aeglaselt koostada ja teostada.
Selles mängus peamiselt seistakse paigal siis?
Jah, aga mõistused tormavad võidu.
Oot... Teil pole lõbus?
Arvasin, et naudiksite midagi teistsugust. Ju ma rikkusin kõigi päeva ära.
Jah, see polnud tavaliste laagritegevustega päev. Mis siis?
Marcie on kogu suve teiste tegevusi talunud.
Arvasin, et oleks tore, kui ta saaks oma tegevustega päeva.
Veidi teistsugune ehk tõesti, aga võime vähemalt sellele võimaluse anda.
Ma olen su püüde eest tänulik, Charles,
aga pidanuksin vist oma algse plaani valima.
Ma pole selles kindel. Sa peaksid midagi nägema.
Etturid, ühinege! Me peal on piisavalt kaua tallatud!
Solvate oma lippu, reeturlikud...
Hei, Marcie!
Otsustasime elusuuruses malet proovida,
aga me ei tea reegleid, seega improviseerime. Loodetavasti sobib.
Sobib, kui teil on lõbus. Muud ma ei tahtnudki.
Ründame!
Aitäh, Charles.
CHARLES M. SCHULZI „TOBUKESTE“ AINEL
Tõlkinud Silver Pärnpuu
AITÄH, SPARKY. OLED ALATI MEIE SÜDAMETES.